Diari Oficial de la Generalitat Valenciana


Sumari del DOGV 9027, del 24-02-2021 (2021/1683)

RESOLUCIÓ de 22 de febrer de 2021, del director general de Formació Professional i Ensenyaments de Règim Especial, per la qual se sotmet al tràmit d'informació pública del projecte d'ordre de la Conselleria d'Educació, Cultura i Esport per la qual s'aproven les bases reguladores de les subvencions a centres docents d'ensenyament no reglat de Música i d'Arts Escèniques, dependents de corporacions locals o d'entitats privades sense ànim de lucre de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/1683


Data del document
:   22-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

RESOLUCIÓ de 22 de febrer de 2021, del director general de Formació Professional i Ensenyaments de Règim Especial, per la qual se sotmet al tràmit d'informació pública del projecte d'ordre de la Conselleria d'Educació, Cultura i Esport per la qual s'aproven les bases reguladores de les subvencions a centres docents d'ensenyament no reglat de Música i d'Arts Escèniques, dependents de corporacions locals o d'entitats privades sense ànim de lucre de la Comunitat Valenciana. [2021/1683]  
Per la Resolució de 16 de febrer de 2021, del conseller d'Educació, Cultura i Esport, s'inicia el procediment d'elaboració del projecte d'ordre de la Conselleria d'Educació, Cultura i Esport, per la qual s'aproven les bases reguladores de les subvencions a centres docents d'ensenyament no reglat de música i d'arts escèniques, dependents de corporacions locals o d'entitats privades sense ànim de lucre de la Comunitat Valenciana.  
Conforme amb el que s'estableix en l'article 43.1.c de la Llei 5/1983, de 30 de desembre, del Consell i l'article 133 de la Llei 39/2015, d'1 d'octubre, del procediment administratiu comú de les administracions públiques, i en virtut de les funcions atribuïdes per l'article 9 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
Sotmetre al tràmit d'informació pública el projecte d'ordre de la Conselleria d'Educació, Cultura i Esport, per la qual s'aproven les bases reguladores de les subvencions a centres docents d'ensenyament no reglat de música i d'arts escèniques, dependents de corporacions locals o d'entitats privades sense ànim de lucre de la Comunitat Valenciana.  
  
El termini per a la presentació d'observacions serà de 15 dies, a comptar des de l'endemà de la publicació del present anunci en el Diari Oficial de la Generalitat Valenciana, de conformitat amb l'article 133 de la Llei 39/2015, d'1 d'octubre, del procediment administratiu comú de les administracions públiques i d'acord amb l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
El projecte d'ordre podrà ser consultat en el web de la Conselleria d'Educació, Cultura i Esport, en l'apartat http://www.ceice.gva.es/va/audiencia-publica/procesos-abiertos, o en el Portal de Transparència de la Generalitat (http://gvaoberta.gva.es/va/normativa-en-tramite-de-elaboracion). Les al·legacions, suggeriments o observacions es podran remetre, perquè siguen considerades, a la Direcció General de Formació Professional i Ensenyaments de Règim Especial, a través del registre general de la Conselleria d'Educació, Cultura i Esport (Av. Campanar, 32, 46850 de València), o a través de la seu electrònica de la Generalitat mitjançant una sol·licitud general de tramitació telemàtica de procediments de la Conselleria d'Educació, Cultura i Esport, disponible en el següent enllaç: https://www.gva.es/va/inicio/procedimientos'id\_proc=18823&version=amp (en l'apartat F del formulari de tramitació cal indicar en el requadre «Servei territorial» Serveis Centrals (Direcció General) i en «Matèria» indicar Servei d'Ensenyaments de Règim Especial, al·legacions al Projecte d'ordre de la Conselleria d'Educació, Cultura i Esport, per la qual s'aproven les bases reguladores de les subvencions a centres docents d'ensenyament no reglat de música i d'arts escèniques, dependents de corporacions locals o d'entitats privades sense ànim de lucre de la Comunitat Valenciana. També es podran remetre per correu electrònic a l'adreça ooaj@ece.dz, amb l'assumpte: «Propostes al projecte d'ordre de bases reguladores de subvencions a emus i aaee».  
Amb la finalitat de facilitar l'adequada interpretació, valoració i, si escau, incorporació de les al·legacions i aportacions, aquestes hauran d'especificar l'article o part de l'article al qual es refereixen, la modificació que es proposa, les raons en les quals se sustenten i, si és possible, la proposta de redacció alternativa.  
  
València, 22 de febrer de 2021.- El director general de Formació Professional i Ensenyaments de Règim Especial: Manuel Gomicia Giménez.